ร้านนี้ไม่มีชื่อร้าน ช่วงกลางวันขายก๋วยเตี๋ยวเรืออยุธยา ตกเย็นมาจะขายจิ้มจุ่มและส้มตำ ร้านตั้งอยู่บนถนนจันทรคามพิทักษ์ ปากซอยยิงเป้า 4 เลยโรงแรมลักซอร์มาหน่อย (เด็กศิลปากรทับแก้วน่าจะรู้จักดี)

จิ้มจุ่มร้านนี้มีให้เลือกหลายขนาด ราคาตั้งแต่ 100-200 บาท ส่วนใหญ่เราทานชุดละ 150 บาทเพราะปริมาณกำลังพอดีสำหรับสองคน ใน 1 ชุดมีเนื้อหมู ตับหมู ปลาหมึก ผักกาดขาว ผักบุ้ง วุ้นเส้น และไข่ไก่ น้ำซุปจิ้มจุ่มอร่อยกลมกล่อมในระดับปานกลาง น้ำจิ้มเปรี้ยวหวานหอมมะขามเปียกและข้าวคั่ว เนื้อหมูหั่นชิ้นพอดีคำ แต่ตับเปื่อยยุ่ยไปหน่อย ต้องลวกนานๆถึงจะทานได้

บรรยากาศภายในร้านค่อนข้างโปร่งสบายเพราะเปิดโล่ง ลมพัดเย็นตลอด มีโต๊ะให้เลือกนั่งพอประมาณ แม้จะอยู่ติดถนนแต่ไม่สกปรก ลูกค้าส่วนใหญ่เป็นนักศึกษาเพราะร้านอยู่ไม่ไกลจากมหาวิทยาลัยศิลปากร 

โดยรวมแล้วเราคิดว่าร้านนี้รสชาติปานกลาง ไม่ดีแต่ไม่แย่ เหมาะจะไปนั่งทานกับเพื่อนเป็นกลุ่มใหญ่ แม้จะมีเมนูส้มตำแต่เรายังรู้สึกว่าอาหารไม่ค่อยหลากหลาย ถ้ามีตัวเลือกให้ลูกค้าอีกสักหน่อยจะดีมาก